b'\n_START_ARTICLE_\nZora Konjajev\n_START_SECTION_\n\xc5\xbdivljenje in delo\n_START_PARAGRAPH_\nSodelovala je v narodnoosvobodilni borbi, v letih 1943\xe2\x88\x921945 kot sanitetna delavka na osvobojenem ozemlju. Leta 1948 je diplomirala na Medicinski fakulteti v Ljubljani. Specialisti\xc4\x8dni izpit iz pediatrije je opravila leta 1954 v Zagrebu. Strokovno se je izpopolnjevala iz perinatologije 1953 v Parizu in Z\xc3\xbcrichu, 1965 pa v Pragi in Moskvi. Doktorsko disertacijo je zagovarjala 1974 v Ljubljani. Leta 1980 je bila izvoljena za redno profesorico na ljubljanski medicinski fakulteti. V raziskovalnem delu se je posvetila prou\xc4\x8devanju raznih problemov neonatologije, hispitalnih oku\xc5\xbeb ter problematiki nedono\xc5\xa1en\xc4\x8dkov, \xc5\xa1e posebej pa se je ukvarjaja z oku\xc5\xbebo s citomegalovirusom. Objavila je okoli 50 strokovnih in znanstvenih \xc4\x8dlankov._NEWLINE_Prvi mo\xc5\xbe je bil narodni heroj Cveto Mo\xc4\x8dnik, drugi pa agronom Aleksander Konjajev.\n_START_SECTION_\nOdlikovanja in nagrade\n_START_PARAGRAPH_\nLeta 2001 je prejela srebrni \xc4\x8dastni znak svobode Republike Slovenije z naslednjo utemeljitvijo:\xc2\xa0\xc2\xbbza pionirski strokovni in organizacijski prispevek na podro\xc4\x8dju neonatologije\xc2\xab._NEWLINE_Leta 2015 je postala \xc4\x8dastna me\xc5\xa1\xc4\x8danka Ljubljane.'